15 сакавіка 2018 года Рэспубліканскі інстытут кітаязнаўства імя Канфуцыя і кафедра кітайскай філалогіі філалагічнага факультэта Беларускага дзяржаўнага ўніверсітэта падвялі вынікі І Філфаканнскага фестывалю кароткаметражнага кіно “Кітай у Беларусі”, мэтай якога з’яўлялася дэманстрацыя таго, дзе і як прадстаўлена кітайская культура ў Беларусі. У гэты дзень на філалагічным факультэце адбыўся адкрыты прагляд ролікаў і ўзнагароджванне пераможцаў дадзенага мерапрыемства. Для прагляду былі адабраны шэсць работ, прадстаўленых камандамі філалагічнага факультэта БДУ (спецыяльнасць “Кітайская філалогія”), навучэнцамі Інстытута Канфуцыя УА “Гомельскі дзяржаўны ўніверсітэт імя Ф.Скарыны”, студэнтамі з Кітая, а таксамі школьнікамі г.Ваўкавыска і г.Оршы. У склад журы былі запрошаны спецыялісты ў галіне кіно і рэжысуры, знаўцы і аматары кітайскай культуры.